《虎丘剑池》
元代·李源道

倚天长剑斫山破，劈石对峙寒潭清。何年自出造化异，万古不与豪雄争。

涧深黑虎威狞立，树老青龙鳞甲生。莲花峰头有玉井，谁当并此赋峥嵘。

作者简介：元关中人，字仲渊，号冲斋。历官为四川行省员外郎。卜居蚕茨，植竹十万个，名万竹亭，兄弟对床，吟哦其中。累迁翰林侍读学士。仕至云南行省参知政事。有《仲渊集》。